techiaith/cofnodycynulliad_en-cy huggingface dataset:
English: It's essential that the PRM 2020 is met by the new franchise operators. All four bidders are well aware of their obligations that they must meet by 2020. As we are currently involved in a competitive dialogue process with the bidders, I can't reveal any of the details of what they are offering, but I can assure the Member that we are focused on delivering a transport system that doesn't just offer quick, reliable transport for the most able, but is also there and capable of meeting all of the current and indeed near future measures that will be introduced. With regard to accessibility for rail users, I've mentioned the accessibility group that's been convened to advise on the next franchise and I've also sought agreement - and it's been given - from each of the four bidders for that group to liaise directly with them over how they can meet the obligations that are going to be there in 2020.
Welsh: Mae'n hanfodol fod y PRM 2020 yn cael ei fodloni gan weithredwyr y fasnachfraint newydd. Mae'r pedwar cynigydd yn ymwybodol o'r rhwymedigaethau sy'n rhaid iddynt eu bodloni erbyn 2020. Gan ein bod ynghanol proses drafod gystadleuol gyda'r cynigwyr ar hyn o bryd, ni allaf ddatgelu unrhyw fanylion am yr hyn y maent yn ei gynnig, ond gallaf sicrhau'r Aelod ein bod yn canolbwyntio ar ddarparu system drafnidiaeth sydd nid yn unig yn cynnig trafnidiaeth gyflym, ddibynadwy ar gyfer y bobl fwyaf abl, ond sydd yno hefyd ac yn gallu bodloni pob un o'r mesurau cyfredol yn ogystal â'r mesurau a fydd yn cael eu cyflwyno yn y dyfodol agos. O ran hygyrchedd i ddefnyddwyr rheilffyrdd, rwyf wedi crybwyll y grŵp hygyrchedd a sefydlwyd i roi cyngor ar y fasnachfraint nesaf ac rwyf hefyd wedi gofyn am gytundeb - ac mae wedi cael ei roi - pob un o'r pedwar cynigydd i'r grŵp hwnnw gysylltu'n uniongyrchol â hwy ynglŷn â sut y gallant gyflawni'r rhwymedigaethau a fydd yno yn 2020.
English: Yes. As set out in the national transport finance plan, we are making significant investments to modernise transport infrastructure across north Wales. We are also working closely with National Grid to explore how a third Menai crossing could be utilised to carry power from Wylfa Newydd onto the national grid.
Welsh: Gwnaf. Fel y nodir yn y cynllun cyllid trafnidiaeth cenedlaethol, rydym yn gwneud buddsoddiadau sylweddol i foderneiddio seilwaith trafnidiaeth ar draws gogledd Cymru. Rydym hefyd yn gweithio'n agos gyda'r Grid Cenedlaethol i archwilio sut y gellid defnyddio trydydd croesiad ar draws y Fenai i gludo pŵer o Wylfa Newydd i'r grid cenedlaethol.
English: The Cabinet Secretary will be aware that I've been very concerned for some time about the vulnerability of the transport infrastructure in north Wales to flooding, particularly around the area in Old Colwyn. The Welsh Government, of course, had some additional resources, capital resources, as a result of the UK Government's announcement last year - an additional £400 million. What work are you doing with your colleague the Cabinet Secretary for Environment and Rural Affairs to ensure that that critical infrastructure - the A55 and the north Wales railway line - have sufficient protection from the sea? Because you and I both know that those sea defences were damaged significantly in the storm just a couple of weeks ago. They take a pummelling every time there's a high tide with onshore winds and I'm concerned, very concerned indeed, that if something doesn't happen soon, there's going to be some catastrophic failure that could lead to a loss of life.
Welsh: Bydd Ysgrifennydd y Cabinet yn ymwybodol fy mod wedi bod yn bryderus iawn ers peth amser ynglŷn â pha mor agored yw'r seilwaith trafnidiaeth yn y gogledd i lifogydd, yn enwedig o gwmpas ardal Hen Golwyn. Wrth gwrs, cafodd Llywodraeth Cymru adnoddau ychwanegol, adnoddau cyfalaf, o ganlyniad i gyhoeddiad Llywodraeth y DU y llynedd - £400 miliwn ychwanegol. Pa waith yr ydych yn ei wneud gyda'ch cyd-Aelod, Ysgrifennydd y Cabinet dros yr Amgylchedd a Materion Gwledig i sicrhau bod y seilwaith allweddol hwnnw - yr A55 a rheilffordd gogledd Cymru - yn cael ei amddiffyn yn ddigonol rhag y môr? Oherwydd rydych chi a minnau'n gwybod bod yr amddiffynfeydd hynny rhag y môr wedi cael eu difrodi'n sylweddol yn y storm ychydig wythnosau'n ôl. Maent yn cael eu pwyo bob tro y ceir llanw uchel gyda gwyntoedd tua'r tir ac rwy'n bryderus, yn bryderus iawn yn wir, os na fydd rhywbeth yn digwydd yn fuan, y bydd rhyw fethiant trychinebus yn digwydd a allai arwain at golli bywyd.
English: I was pleased to meet with the Member on Monday in Llandudno Junction to discuss the tidal lagoon proposal and during that discussion we raised the prospect and possibility of a lagoon actually protecting coastal communities. I think it's really important that I continue to work with other Cabinet colleagues in finding solutions that get best value for money for the taxpayer. In terms of Old Colwyn, the Member is absolutely right; this is a particularly complex project that involves a number of Government departments to work together. I've been absolutely clear that, should Conwy council wish to bring forward a proposal for a project that requires funding, I would be more than happy to consider it.
Welsh: Roeddwn yn falch o gyfarfod â'r Aelod ddydd Llun yng Nghyffordd Llandudno i drafod cynnig y morlyn llanw ac yn ystod y drafodaeth, soniwyd am y posibilrwydd y gallai morlyn amddiffyn cymunedau arfordirol mewn gwirionedd. Rwy'n credu ei fod yn bwysig iawn fy mod yn parhau i weithio gyda chyd-Aelodau eraill yn y Cabinet i ddod o hyd i atebion sy'n sicrhau'r gwerth gorau am arian i'r trethdalwr. O ran Hen Golwyn, mae'r Aelod yn hollol iawn; mae hwn yn brosiect arbennig o gymhleth sy'n cynnwys nifer o adrannau'r Llywodraeth yn gweithio gyda'i gilydd. Rwyf wedi bod yn gwbl glir, os yw Cyngor Conwy yn dymuno cyflwyno cynnig ar gyfer prosiect sydd angen cyllid, buaswn yn fwy na pharod i'w ystyried.
English: Yes. I remain very keen that there should be a legacy scheme after the current mytravelpass ends on 31 March. My officials have had encouraging discussions with representatives of local authorities and with the confederation of bus operators. I'm optimistic that I will be able to confirm the details of the successor programme very soon.
Welsh: Gwnaf. Rwy'n dal yn awyddus iawn i gael cynllun etifeddol wedi i'r mytravelpass cyfredol ddod i ben ar 31 Mawrth. Mae fy swyddogion wedi cael trafodaethau calonogol gyda chynrychiolwyr awdurdodau lleol a chydffederasiwn y gweithredwyr bysiau. Rwy'n obeithiol y byddaf yn gallu cadarnhau manylion y rhaglen olynol yn fuan iawn.
English: Thank you. That is encouraging, because I was very disappointed that the mytravelpass scheme was not going to be continued, particularly as one of the reasons given to the media was that young people were only using it to travel locally, which, for 16 and 17-year-olds, I don't think should be particularly surprising. My concern is that young people will be prevented from having access to education, training and youth services. I hear what you're saying about working with local authorities and the confederation of bus transport, but it is very much my experience locally that bus services are being cut because of the funding pressures on local authorities. I would like to know what evaluation you undertook of this scheme and what decisions led you to the decision to discontinue it.
Welsh: Diolch. Mae hynny'n galonogol, gan fy mod yn siomedig iawn nad oedd y cynllun mytravelpass yn mynd i gael ei barhau, yn enwedig gan mai un o'r rhesymau a roddwyd i'r cyfryngau oedd mai ar gyfer teithio'n lleol yn unig yr oedd pobl ifanc yn ei ddefnyddio, er na ddylai hynny fod yn fawr o syndod, yn fy marn i, yn achos rhai 16 a 17 oed. Fy mhryder yw y bydd pobl ifanc yn cael eu hatal rhag cael mynediad at addysg, hyfforddiant a gwasanaethau ieuenctid. Rwy'n clywed yr hyn a ddywedwch am weithio gydag awdurdodau lleol a'r cydffederasiwn trafnidiaeth bws, ond fy mhrofiad i yn lleol, yn bendant, yw bod gwasanaethau bws yn cael eu torri oherwydd y pwysau cyllido ar awdurdodau lleol. Hoffwn wybod pa werthusiad a wnaethoch o'r cynllun hwn a pha benderfyniadau a'ch arweiniodd i benderfynu dod ag ef i ben.
English: I should point out to the Member that this was a pilot scheme, and therefore something that we can learn from. And we have learnt from it. The fact of the matter is that uptake was not as high as we would've wished, which is why I'm very keen for the successor programme to reach more young people across Wales. I believe it's something in the region of 10,000 young people who took advantage of the mytravelpass scheme; I would wish to see that number grow far more with the scheme that will emerge, which I'm hoping to announce within the coming weeks.
Welsh: Dylwn nodi wrth yr Aelod mai cynllun peilot oedd hwn, ac felly, roedd yn rhywbeth y gallwn ddysgu oddi wrtho. Ac rydym wedi dysgu oddi wrtho. Y ffaith amdani yw nad oedd y nifer a fanteisiodd ar y cynllun mor uchel ag y buasem wedi'i ddymuno, a dyna pam rwy'n awyddus iawn i'r rhaglen olynol gyrraedd mwy o bobl ifanc ar draws Cymru. Rwy'n credu bod oddeutu 10,000 o bobl ifanc wedi manteisio ar gynllun mytravelpass; hoffwn weld y rhif hwnnw'n cynyddu'n helaeth gyda'r cynllun sydd i ddod, a gobeithiaf ei gyhoeddi o fewn yr wythnosau nesaf.
English: We have undertaken roadside surveys and postcard surveys at the Severn crossings and we've also made innovative use of mobile phone technology to understand trips made in and around Newport.
Welsh: Rydym wedi cynnal arolygon ar ymyl y ffordd ac arolygon cerdyn post ar groesfannau'r Hafren, ac rydym hefyd wedi gwneud defnydd arloesol o dechnoleg ffôn symudol i ddeall teithiau a wneir yng Nghasnewydd a'r cyffiniau.
English: It would obviously be very interesting for all of us to see this, because, clearly, it's a crucial piece of information if we're going to get the modal shift of people with the investment that we're hoping we're going to make in the metro. Obviously, there's a wealth of evidence that people will only shift if there is either improved journey times and/or an improved cost for their journeys. I just wondered if you could say anything more about that, given that you have got the information and we haven't.
Welsh: Byddai'n amlwg yn ddiddorol iawn i bob un ohonom weld hyn, oherwydd, yn amlwg, mae'n wybodaeth hanfodol os ydym yn mynd i gael y newid moddol gan bobl gyda'r buddsoddiad y gobeithiwn y byddwn yn ei wneud yn y metro. Yn amlwg, ceir toreth o dystiolaeth na fydd pobl yn newid oni bai bod amseroedd teithio'n gwella a/neu fod eu teithiau'n costio llai. Roeddwn yn meddwl tybed a allwch ddweud unrhyw beth arall am hynny, o ystyried bod y wybodaeth gennych chi ac nad yw gennym ni.
English: Yes. The Member is absolutely right. Data gathered from vehicles in terms of discovering their origins and their destinations will inform us in terms of understanding how people move around the region. Data collected as part of the M4 project will be used to inform development of the metro, and rightly so, because we need an evidence-based vision for the metro development. Rail ticket sales and other industry data are also an important source of information in planning transport interventions, and will inform the business case and also the design of phase 2 of the metro.
Welsh: Gallaf. Mae'r Aelod yn hollol gywir. Bydd data a gasglwyd gan gerbydau o ran darganfod o ble y daethant a'u cyrchfannau yn ein galluogi i ddeall sut y mae pobl yn symud o gwmpas y rhanbarth. Bydd y data a gasglwyd yn rhan o brosiect yr M4 yn cael ei ddefnyddio i lywio datblygiad y metro, a hynny'n briodol, oherwydd mae angen gweledigaeth sy'n seiliedig ar dystiolaeth ar gyfer y datblygiad metro. Mae gwerthiant tocynnau rheilffyrdd a data arall o ddiwydiant hefyd yn ffynhonnell bwysig o wybodaeth wrth gynllunio ymyriadau trafnidiaeth, a bydd yn llywio'r achos busnes a'r gwaith o gynllunio cam 2 y metro yn ogystal.
English: We are taking forward a range of measures to increase productivity in Wales, including raising skill levels, investing in high-quality infrastructure and also supporting innovation.
Welsh: Rydym yn datblygu amrywiaeth o fesurau er mwyn cynyddu cynhyrchiant yng Nghymru, gan gynnwys codi lefelau sgiliau, buddsoddi mewn seilwaith o ansawdd uchel a chefnogi arloesedd hefyd.
English: I think skills are key to productivity, and an often overlooked area is the skills of management, particularly middle management. There's a lot of evidence that that's a key sector, both in the public and private sectors, and perhaps more initiative needs to be invested there to get the best quality management we can have.
Welsh: Rwy'n credu bod sgiliau'n allweddol i gynhyrchiant, ac un maes sy'n aml yn cael ei anwybyddu yw sgiliau rheoli, yn enwedig rheolaeth ganol. Mae llawer o dystiolaeth fod hwnnw'n sector allweddol, yn y sectorau cyhoeddus a phreifat, ac efallai fod angen buddsoddi mwy o fenter yno i gael y rheolaeth o'r ansawdd gorau y gallwn ei chael.
English: The Member is absolutely right, and I believe this is a subject that Professor Dylan Jones-Evans has been examining very closely recently. We can provide, through the Business Wales service, a mentoring service that drives up the availability of skills advice right across the business community. The Member is also right to say that skills are fundamental in driving an improvement in productivity. We have been conducting, as part of the work on the prosperous and secure strategy, work on sub-regional productivity variances, and what we've found is that adverse skills distribution is very much a key factor in lower productivity rates. We've also found that lower density of activity, or, if you like, a lack of agglomeration, is also a feature, which explains why productivity rates tend to be higher in bigger cities. So, there are various reasons for productivity not being as high as we would wish, but now that we have the evidence base to take forward a strategy, I am convinced that the strategy will be able to deliver on an aspiration that's shared across this Chamber to drive up the wealth and prosperity of Wales.
Welsh: Mae'r Aelod yn hollol iawn, ac rwy'n credu bod hwn yn bwnc y mae'r Athro Dylan Jones-Evans wedi bod yn ei ystyried yn ofalus iawn yn ddiweddar. Trwy wasanaeth Busnes Cymru, gallwn ddarparu gwasanaeth mentora sy'n cynyddu argaeledd cyngor sgiliau ar draws y gymuned fusnes. Mae'r Aelod hefyd yn iawn i ddweud bod sgiliau'n hanfodol ar gyfer hybu gwelliant mewn cynhyrchiant. Fel rhan o'r gwaith ar y strategaeth ffyniannus a diogel, rydym wedi bod yn gweithio ar amrywiannau cynhyrchiant is-ranbarthol, a'r hyn a welsom yw bod dosbarthiad sgiliau anffafriol yn bendant yn ffactor allweddol yn y cyfraddau cynhyrchiant is. Gwelsom hefyd fod dwysedd is o weithgaredd, neu ddiffyg crynhoad os mynnwch, hefyd yn nodwedd, sy'n egluro pam y mae cyfraddau cynhyrchiant yn tueddu i fod yn uwch mewn dinasoedd mwy o faint. Felly, mae amryw o resymau pam nad yw cynhyrchiant mor uchel ag y buasem yn dymuno, ond gan fod gennym y sylfaen dystiolaeth yn awr i allu bwrw ymlaen â strategaeth, rwy'n argyhoeddedig y bydd y strategaeth yn gallu cyflawni ar ddyhead a rennir ar draws y Siambr hon i wella cyfoeth a ffyniant Cymru.
English: Cabinet Secretary, I was pleased earlier that Adam Price quoted this week's 'Llanelli Star', which reported faithfully what I said in the Senedd last week. Since then, Nia Griffith - the MP for Llanelli - and I have communicated further with steelworkers in our constituency, and we have very real concerns that the deal, which is only possible because of the Welsh Government's intervention, faces being voted down. Would he echo my concerns to the Tata chair that unless further changes are made, this deal may be lost, and the impact to the productivity and the wealth of the Welsh economy will be significant? Would he also agree that calling for a better deal, and calling for the deal to be rejected, is the world of difference, because that would be irresponsible?
Welsh: Ysgrifennydd y Cabinet, roeddwn yn falch yn gynharach fod Adam Price wedi dyfynnu o'r 'Llanelli Star' yr wythnos hon, a oedd yn adrodd yn ffyddlon yr hyn a ddywedais yn y Senedd yr wythnos diwethaf. Ers hynny, mae Nia Griffith - yr AS dros Lanelli - a minnau wedi gohebu ymhellach gyda gweithwyr dur yn ein hetholaeth, ac mae gennym bryderon gwirioneddol fod y cynnig, sydd ond yn bosibl oherwydd ymyrraeth Llywodraeth Cymru, yn wynebu pleidlais i'w wrthod. A fuasai'n adleisio fy mhryderon wrth gadeirydd Tata y gallai'r cytundeb hwn gael ei golli oni bai bod newidiadau pellach yn cael eu gwneud, ac y bydd yr effaith ar gynhyrchiant a chyfoeth economi Cymru yn sylweddol? A fuasai hefyd yn cytuno bod galw am gynnig gwell, a galw am wrthod y cynnig, yn gwbl wahanol, oherwydd buasai hynny'n anghyfrifol?
English: I think the Member is right to draw attention to the fact that encouraging people to vote down - as Plaid Cymru have done - a deal could lead to the collapse of the steel industry. That is in nobody's interest, whether you are employed as a steelworker, or whether you live in a community or are related to a steelworker, which I am.
Welsh: Rwy'n credu bod yr Aelod yn iawn i dynnu sylw at y ffaith y gallai annog pobl i bleidleisio yn erbyn cynnig - fel y mae Plaid Cymru wedi ei wneud - arwain at fethiant y diwydiant dur. Nid yw hynny o fudd i neb, pa un a ydych yn gyflogedig fel gweithiwr dur, neu'n byw mewn cymuned neu'n perthyn i weithiwr dur, fel yr wyf fi.
English: The next item on the agenda is questions to the Cabinet Secretary for Health, Well-being and Sport. The first question is from Nathan Gill.
Welsh: Yr eitem nesaf ar ein hagenda ni yw cwestiynau i Ysgrifennydd y Cabinet dros Iechyd, Llesiant a Chwaraeon. Y cwestiwn cyntaf, Nathan Gill.
English: Thank you for the question. The health board reported against the milestones set out under the improvement framework in November last year, which highlighted good progress. I expect to see continued and sustained delivery of the required improvement outcomes before I can consider removing it from special measures.
Welsh: Diolch am y cwestiwn. Adroddodd y bwrdd iechyd yn erbyn y cerrig milltir a nodwyd o dan y fframwaith gwella ym mis Tachwedd y llynedd, ac roedd yn tynnu sylw at gynnydd da. Rwy'n disgwyl gweld cyflawniad y canlyniadau gwella angenrheidiol yn parhau ac yn cael ei gynnal cyn y gallaf ystyried ei dynnu o'r categori mesurau arbennig.
English: Thank you for the answer. I received an e-mail from somebody in Old Colwyn who was concerned about the fact that their general practitioner is now retiring, and 1,200 of the patients are going to be disbursed amongst different surgeries. Now, it seems to me that what we need to be doing is thinking creatively around this area around GPs retiring, and maybe bringing some of them back out of retirement, or people who are going to be retiring, encouraging them to stay on part-time. One of the major blockages for this is the fact that indemnity insurance can range anything from £5,000 to £40,000 per GP per year. Can the Welsh Government look into this and see if they can find a creative way in assisting GPs to cover these costs in order to cover GPs on the rota?
Welsh: Diolch i chi am yr ateb. Cefais e-bost gan rywun yn Hen Golwyn a oedd yn pryderu am y ffaith fod eu meddyg teulu yn awr yn ymddeol, ac mae 1,200 o'r cleifion yn mynd i gael eu dosbarthu ymhlith gwahanol feddygfeydd. Nawr, mae'n ymddangos i mi mai'r hyn sydd angen i ni ei wneud yw meddwl yn greadigol am broblem meddygon teulu sy'n ymddeol, a dod â rhai ohonynt yn ôl o ymddeoliad o bosibl, neu bobl sy'n mynd i fod yn ymddeol, gan eu hannog i barhau ar sail ran-amser. Un o'r prif rwystrau i hyn yw'r ffaith y gall yswiriant indemniad amrywio rhwng £5,000 a £40,000 y flwyddyn i feddyg teulu. Gall Llywodraeth Cymru ymchwilio i hyn a gweld a allant ddod o hyd i ffordd greadigol i gynorthwyo meddygon teulu i dalu'r costau hyn er mwyn iddynt allu cyflenwi dros feddygon teulu ar y rota?
English: Thank you for the question. There are a range of things we are already talking to the GP and wider primary care community about - that includes what happens when people choose to retire; how patients have an uninterrupted access to a proper primary care service; and the sort of interventions the health board are able to undertake if they are not able to manage a smooth transition to another practice and actually continue. Actually, what Members should take comfort from is that, in each instance where someone has retired and handed back their contract, there has been no break in provision, that every patient has been found a new practice to go to, or that the health board themselves have managed to run a proper primary care service. I recognise the particular issue the Member raised about indemnity insurance. It's something we have active conversations with the British Medical Association about, and I'm hopeful that we can come to a solution in the near future.
Welsh: Diolch am y cwestiwn. Mae amrywiaeth o bethau yr ydym eisoes yn siarad amdanynt gyda meddygon teulu a'r gymuned gofal sylfaenol ehangach - mae hynny'n cynnwys yr hyn sy'n digwydd pan fydd pobl yn dewis ymddeol; y modd y mae gan gleifion fynediad di-dor at wasanaeth gofal sylfaenol priodol; a'r math o ymyriadau y gall y bwrdd iechyd eu cyflawni os nad ydynt yn gallu rheoli proses bontio lefn i bractis arall a pharhau. A dweud y gwir, yr hyn a ddylai fod yn destun cysur i'r Aelodau yw na fu unrhyw doriad yn y ddarpariaeth yn yr un o'r achosion lle yr ymddeolodd rhywun a dychwelyd eu contract, daethpwyd o hyd i bractisau newydd i bob claf fynd iddynt, ac mae'r bwrdd iechyd ei hun wedi llwyddo i gynnal gwasanaeth gofal sylfaenol priodol. Rwy'n cydnabod y mater penodol a nododd yr Aelod am yswiriant indemniad. Mae'n rhywbeth yr ydym yn cael sgyrsiau gweithredol gyda Chymdeithas Feddygol Prydain yn ei gylch, ac rwy'n obeithiol y gallwn ddod o hyd i ateb yn y dyfodol agos.